  Майя Бывальцева Удмуртиысь Кун Кенеше быръёнъёс азьын «Единая Россиялэсь» праймериззэ ортчытон радлык 2017-тӥ арын тулыс тодмо луоз. 20-тӥ толсуре журналистъёслы со сярысь вераз улосвыл парламентлэн тӧроез Владимир Невоструев. «Тулыспалэ-южтолэзе округъёсты вандылэм бере ми пусъёмы ни, кытын но кыӵе радлыкъя праймеризъёсты ортчытомы», — вераз Кун Кенешлэн тӧроез. Эскериське кык амал. Таяз арын Россиысь Кун Думае быръёнъёс азьын ортчытэм праймериз выллем, куке Удмуртиын улӥсь котькуд адями быръён участоке лыктыны но куара сётыны быгатӥз. Кыкетӥез — партия пушкын куара сётон, таиз радъян ласянь капчигес луэ. Тодэ вайытом, таяз арын «Единая Россия» партилэн нырысь-валысь куара сётонэз элькунын 22-тӥ куартолэзе ортчиз. Соку быръён участокъёсы 100 сюрслэсь трос адями лыктӥз. Нялтас вераса, округъёсты выльысь вандыны кулэлык кылдӥз вуоно ӧтчамысен депутатъёслэсь лыдзэс кулэстэмен валче — 90-ысен60-озь. Тегъёс: Политика Ижкар ВладимирНевоструев Удмуртия ЕдинаяРоссия  